CELEX: 31994R1046
Language: el
Date: 1994-05-04 00:00:00
Title: ΚΑΝΟΝΙΣΜΟΣ (ΕΚ) αριθ. 1046/94 ΤΗΣ ΕΠΙΤΡΟΠΗΣ της 4ης Μαΐου 1994 για την αλλαγή προθεσμίας σποράς για τον αραβόσιτο και το σόργο σε ορισμένες ζώνες

Avis juridique important

|

31994R1046

ΚΑΝΟΝΙΣΜΟΣ (ΕΚ) αριθ. 1046/94 ΤΗΣ ΕΠΙΤΡΟΠΗΣ της 4ης Μαΐου 1994 για την αλλαγή προθεσμίας σποράς για τον αραβόσιτο και το σόργο σε ορισμένες ζώνες  

Επίσημη Εφημερίδα αριθ. L 114 της 05/05/1994 σ. 0009 - 0010 Φινλανδική ειδική έκδοση: Κεφάλαιο 3 τόμος 57 σ. 0058  Σουηδική ειδική έκδοση: Κεφάλαιο 3 τόμος 57 σ. 0058 

ΚΑΝΟΝΙΣΜΟΣ (ΕΚ) αριθ. 1046/94 ΤΗΣ ΕΠΙΤΡΟΠΗΣ της 4ης Μαΐου 1994 για την αλλαγή προθεσμίας σποράς για τον αραβόσιτο και το σόργο σε ορισμένες ζώνεςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 232/94 (2), και ιδίως το άρθρο 12,  Εκτιμώντας:  ότι στο άρθρο 10 παράγραφο 2 του κανονισμού (ΕΟΚ) αριθ. 1765/92 έχει καθορισθεί η 15η Μαΐου ως οριακή προθεσμία που εφαρμόζεται για την ημερομηνία που καθορίζεται από τα κράτη μέλη για τη σπορά και την κατάθεση των αιτήσεων όσον αφορά τα σιτηρά- ότι σε ορισμένες περιπτώσεις δεν είναι δυνατόν να πραγματοποιηθεί η σπορά με ικανοποιητικές συνθήκες εντός της προαναφερθείσας προθεσμίας- ότι πρέπει, συνεπώς, να προβλεφθεί συμπληρωματική προθεσμία για να πραγματοποιείται η σπορά όταν η προθεσμία αυτή  καθίσταται αναγκαία λόγω κλιματικών συνθηκών που υπάρχουν σε ορισμένες ζώνες, σύμφωνα με το άρθρο 12 έβδομη περίπτωση του κανονισμού (ΕΟΚ) αριθ. 1765/92- ότι από την προθεσμία αυτή δεν θα πρέπει, ωστόσο, να διακυβευθεί η επιζητούμενη αποτελεσματικότητα  του καθεστώτος στηρίξεως στους παραγωγούς ορισμένων αροτραίων καλλιεργειών, ούτε να διαταραχθεί η εφαρμογή των σχετικών ελέγχων του καθεστώτος αυτού- ότι, συνεπώς, πρέπει να καθοριστεί η προθεσμία αυτή στις 31 Μαΐου για τις εν λόγω ζώνες- ότι η αλλαγή της ημερομηνίας σποράς για ορισμένες αροτραίες καλλιέργειες σε ορισμένες ζώνες δεν συνιστά επαρκή λόγο για να τροποποιηθεί η προθεσμία που προβλέπεται για την κατάθεση των αιτήσεων ενισχύσεως "εκτάσεις" όπως αναφέρεται στο άρθρο 6  παράγραφος 2 του κανονισμού (ΕΟΚ) αριθ. 3508/92 του Συμβουλίου της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (3), όπως τροποποιήθηκε από τον κανονισμό  (ΕΚ) αριθ. 165/94 (4)- ότι η διαδικασία της επιβεβαιώσεως της σποράς από τους παραγωγούς στις αρμόδιες αρχές μπορεί να γίνει έμμεσα για λόγους απλουστεύσεως- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Για την περίοδο εμπορίας 1994/95, η προθεσμία σποράς ορίζεται στις 31 Μαΐου 1993 όσον αφορά τον αραβόσιτο και το σόργο στις ζώνες που θα καθοριστούν από το κράτος μέλος σύμφωνα με το άρθρο 12 έβδομη περίπτωση του κανονισμού (ΕΟΚ) αριθ. 1765/92  και οι οποίες βρίσκονται εντός των περιοχών που αναφέρονται στο παράρτημα.   Άρθρο 2  Με την επιφύλαξη των διατάξεων που προβλέπονται στον κανονισμό (ΕΟΚ) αριθ. 3887/92 της Επιτροπής (5):  α) ως προθεσμία επιβεβαίωσης της σποράς στην αρμόδια αρχή καθορίζεται η 31 Μαΐου 1994- β) τα κράτη μέλη μπορούν να καθιερώσουν μια διαδικασία έμμεσης επιβεβαιώσεως, όπως η έλλειψη ανακοινώσεως εκ μέρους του παραγωγού να ισοδυναμεί με επιβεβαίωση της σποράς. Στην περίπτωση αυτή, οι παραγωγοί οι οποίοι δεν έσπειραν πρέπει να το αναφέρουν.   Άρθρο 3  Τα κράτη μέλη ανακοινώνουν στην Επιτροπή, το αργότερο στις 31 Μαΐου 1994, τα μέτρα που ελήφθησαν σε εφαρμογή του παρόντος κανονισμού.   Άρθρο 4  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Μαΐου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 181 της 1. 7. 1992, σ. 12.  (2) ΕΕ αριθ. L 30 της 3. 2. 1994, σ. 7.  (3) ΕΕ αριθ. L 355 της 5. 12. 1992, σ. 1.  (4) ΕΕ αριθ. L 24 της 29. 1. 1994, σ. 6.  (5) ΕΕ αριθ. L 391 της 31. 12. 1992, σ. 36.      ΠΑΡΑΡΤΗΜΑ   "" ID="1">Αραβόσιτος (συμπεριλαμβανομένου του γλυκού αραβοσίτου)> ID="2">Γαλλία> ID="3">Οι διοικητικές ενότητες: L'Ain, Allier, Alpes-de-Haute-Provence, Ardeche, Ariege, Aude, Aveyron, Bas-Rhin, Bouches-du-Rhone, Calvados, Charente,  Charente-Maritime, Correze, Cotes d'Armor, Nord, Creuse, Deux Sevres, Dordogne, Drome, Eure, Eure-et-Loir, Finistere, Gard, Gers, Gironde, Haut-Rhin, Haute-Garonne, Haute-Pyrenees, Haute-Savoie, Haute-Vienne, Herault, Ile-et-Vilaine, Indre,  Indre-et-Loire, Isere, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Maine-et-Loire, Manche, Mayenne, Morbihan, Orne, Puy-de-Dome, Pyrenees-Atlantiques, Rhone, Sarthe, Savoie, Seine-Maritime, Tarn, Tarn-et-Garonne, Var,  Vaucluse, Vendee, Vienne"> ID="2">Ελλάδα> ID="3">Μακεδονία και Θράκη"> ID="2">Ισπανία> ID="3">Όλες οι περιοχές εκτός των επαρχιών Huelva, Sevilla, Cadiz, Malaga, Cordoba, Jaen και οι Κανάριοι Νήσοι"> ID="2">Ιταλία> ID="3">Κεντρική, Βορειοανατολική  και Βορειοδυτική (στατιστικές περιοχές)"> ID="2">Πορτογαλία> ID="3">Μεταξύ Douro και Minho, Beira litoral, Alentejo, Ribatejo και Oeste"> ID="2">Ηνωμένο Βασίλειο> ID="3">Όλες οι περιοχές εκτός των ζωνών που βρίσκονται σε υψόμετρο υψηλότερο των 250  μέτρων στη Σκοτία, Αγγλία, Ουαλία και Βόρεια Ιρλανδία"> ID="2">Κάτω Χώρες> ID="3">Περιοχή Ι"> ID="1">Σόργο> ID="2">Ιταλία> ID="3">Κεντρική (στατιστικές περιοχές) Emilia Romagna"> ID="2">Γαλλία> ID="3">Οι διοικητικές ενότητες: L'Ain, Allier,  Alpes-de-Haute-Provence, Ardeche, Ariege, Aude, Aveyron, Bas-Rhin, Bouches-du-Rhone, Calvados, Charente, Charente-Maritime, Correze, Cotes d'Armor, Nord, Creuse, Deux Sevres, Dordogne, Drome, Eure, Eure-et-Loir, Finistere, Gard, Gers, Gironde,  Haut-Rhin, Haute-Garonne, Haute-Pyrenees, Haute-Savoie, Haute-Vienne, Herault, Ile-et-Vilaine, Indre, Indre-et-Loire, Isere, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Maine-et-Loire, Manche, Mayenne, Morbihan, Orne,  Puy-de-Dome, Pyrenees-Atlantiques, Rhone, Sarthe, Savoie, Seine-Maritime, Tarn, Tarn-et-Garonne, Var, Vaucluse, Vendee, Vienne"> ID="2">Ελλάδα> ID="3">Θράκη"> ID="2">Πορτογαλία> ID="3">Μεταξύ Douro και Minho, Beira litoral, Alentejo, Ribatejo και  Oeste">